ઉમરગામ તાલુકાના સરીગામ ખાતે જુના અને જર્જરિત મકાનમાં પોસ્ટ કચેરી કામકાજ કરી છે. જેમાં સરીગામ,સરીગામ જીઆઇડીસી, માંડા, કરજગામ, અણગામ, પુનાટ સહિત અન્ય ગામોના લોકો ખાતા ધરાવે છે. જેને લઇ ખાતેદારની સંખ્યા 50 હજારને પાર પહોંચી હતી. પોસ્ટ કચેરીમાં માત્ર એક પોસ્ટ માસ્તરથી કામકાજ થતા લોકોના કામો ઝડપી થઈ શકતા ન હતા. લોકોને કામકાજ માટે કલાર્કોનો સમય વેડફાઈ રહ્યો હતો. વારંવારનેટ કનેક્ટિવિટી ખોરવાઈ જતા ગ્રાહકોની કતારો લાગી રહી હતી. જે લઇ સરીગામના માજી સરપંચ પ્રકાશ આરેકરે ઉપલી કચેરીએ લેખિત રજુઆત કરી હતી. પોસ્ટખાતા દ્વારા પણ ગ્રાહકોની સંખ્યાને લઇ સરીગામ પોસ્ટ કચેરીમાં કલાર્કની નિમણૂક કરી છે.